BMW 3 (E90) – Jedno zo služobných vozidiel Kobry 11
***Kobra 11*** (nem. *Alarm für Cobra 11 – Die Autobahnpolizei*) je nemecký akčný kriminálny seriál o diaľničnej polícii. V Nemecku ho vysiela televízia RTL, na Slovensku ho vysiela TV Markíza. Z dôvodu časovej náročnosti tvorby seriálu sa začali natáčať aj menej úspešné epizódy s druhým tímom policajtov – vznikol seriál Kobra 11: Nasadenie tímu 2. Obidva seriály sa odohrávajú v Kolíne nad Rýnom.

Opis deja
---------

Hlavnými hrdinami azda najúspešnejšieho nemeckého akčného krimiseriálu vôbec, sú dvaja skvelo zohratí policajní dôstojníci fiktívneho kriminálneho oddelenia diaľničnej polície. V prvej sérii seriálu tento tím tvorili komisári *Frank Stolte* (Johannes Brandrup) a *Ingo Fischer* (Rainer Strecker), no už v tretej epizóde vstúpil do deja dnes už služobne najstarší - a zjavne i najvytrvalejší a najodolnejší - komisár *Semir Gerkhan* (Erdogan Atalay) a nahradil *Inga*, ktorého zastrelili v akcii. V druhej sérii nahradil jeho bývalého partnera *Franka* ktorý odchádza pracovať pre firmu, ktorá sa zaoberá eliminovaním rizík v krízových oblastiach po celom svete drsný komisár *André Fux* (Mark Keller), ktorý tragicky zahynul na konci tretej série pri nasadení na Malorke, keď sa po zásahu harpúnou zrútil do Stredozemného mora. jeho telo sa však nikdy nenašlo. Od pilotného filmu k štvrtej sérii sa novým *Semirovým* partnerom stal komisár *Tom Kranich* (René Steinke), s ktorým – s menšou prestávkou – vytvoril nerozlučnú dvojicu viac ako sedem rokov! Na začiatku siedmej série dostal Semir nového partnera, pretože *Tom* sa po tragickej smrti svojej tehotnej priateľky pri výbuchu bomby, ktorú im do auta nastražil drogový díler a ktorá vlastne mala zabiť jeho, psychicky zrútil a od svojho náročného zamestnania si potreboval oddýchnuť, na neurčito… Jeho nástupcom sa stal mladý dynamický komisár *Jan Richter* (Christian Oliver), ktorý sa k diaľničnej polícii nechal preveliť z oddelenia krádeží. Na konci ôsmej série Jan z deja neznámo ako odchádza. Na začiatku deviatej série však *Semir* vyhľadal *Toma* a požiadal ho o pomoc pri vyšetrovaní aktuálneho prípadu – bol totiž jediný, kto poznal tvár bombového atentátnika, ktorého považovali za mŕtveho a ktorého dovtedy nik nedokázal spoľahlivo identifikovať. A hoci *Tom* pôvodne plánoval po uzavretí tohto prípadu svoju prácu definitívne zavesiť na klinec, rozhodol sa napokon pre pravý opak – vrátil sa k diaľničnej polícii a znovu sa stal *Semirovým* partnerom. Toto rozhodnutie sa však v konečnom dôsledku pre oboch ukázalo ako tragické, ba priam osudové - na konci desiatej série totiž *Toma* zastrelili... Od jedenástej série sa prázdne miesto po *Semirovom* boku snažil zaplniť skúsený komisár *Chris Ritter* (Gedeon Burkhard), pracujúci dlhé roky v utajení, ktorý však len po dvoch sériách tragicky zahynul pri pokuse o záchranu bývalej priateľky. Od trinástej série sa tak novým *Semirovým* partnerom stal mladý komisár *Ben Jäger* (Tom Beck). Nuž a keď sa ten napokon po zastrelení jeho priateľky *Niny Beckerovej* a po zrelej úvahe rozhodol zavesiť policajný odznak i zbraň definitívne na klinec a venovať sa radšej sľubne sa rozvíjajúcej hudobnej kariére v Amerike, od devätnástej série si *Semir* opäť zvykal na nového partnera, komisára *Alexa Brandta* (Vinzenz Kiefer), ktorý však v polovici dvadsiatej série išiel hľadať svoju matku do Brazílie. Od dvadsiatej prvej série sa Semirovým novým partnerom stal sympaťák *Paul Renner* (Daniel Roesner), pre ktorého bol *Semir* už detstva obrovským vzorom - a práca pre diaľničnú políciu splneným snom!

V dieli Bomby na 92. kilometri sú spolu hlavný komisár *Frank Stolte* (Johannes Brandrup) a hlavný komisár *Ingo Fischer* (Rainer Strecker). V druhej epizóde je však *Ingo* zastrelený a v tretej epizóde ho nahradzuje hlavný komisár *Semir Gerkhan* (Erdoğan Atalay). Na konci 1. série Frank odchádza pracovať pre firmu, ktorá sa zaoberá eliminovaním rizík v krízových oblastiach po celom svete a v 2. sérii prichádza hlavný komisár *André Fux* (Mark Keller), ktorého zabili na konci 3. série, no telo sa nikdy nenašlo. V 4. sérii ho nahradzuje hlavný komisár *Tom Kranich* (René Steinke). Ten na konci 6. série po vražde jeho tehotnej priateľky odchádza. V 7. sérii ho nahradzuje komisár *Jan Richter* (Christian Oliver), ktorý bol na konci 8. série postrelený, avšak význam odchodu nie je uvedený. V 9. sérii sa vracia hlavný komisár *Tom Kranich* (René Steinke), avšak v pilotnom dieli 11. série je zastrelený. Nahradzuje ho hlavný komisár *Chris Ritter* (Gedeon Burkhard), ktorý umiera na konci 12. série. Jeho nástupcom sa v 13. sérii stáva hlavný komisár *Ben Jäger* (Tom Beck).V 18. sérii v epizóde *Osamelé rozhodnutie* Ben Jäger (Tom Beck) po zastrelení svojej priateľky Niny Beckerovej končí a odchádza do USA. V 19. sérii ho nahrádza mladý komisár Alex Brandt (Vinzenz Kiefer). Ten uprostred 20. série odchádza do Brazílie hľadať svoju biologickú matku a nahrádza ho komisár *Paul Renner* (Daniel Roesner).

V prvom pilotnom filme je šéfkou *Katharina Lamprechtová* (Almut Eggert), ale v šiestej epizóde 2. série neznámo ako odchádza. V siedmej epizóde ju nahrádza šéfka *Anna Engelhardtová* (Charlotte Schwab). Tá v 13. sérii v epizóde *Zrada* odchádza. V epizóde *Okno* ju nahrádza šéfka *Kim Krügerová* (Katja Woywood).

Sekretárky oddelenia diaľničnej polície sa menili tiež. Prvých šesť epizód 2. série – *Regina Christmannová* (Nina Weniger), ktorá neznámo ako odchádza. V siedmej epizóde ju nahradzuje *Andrea Schäferová* od 8. série *Gerkhanová* (Carina Wiese), ktorá po tom, čo otehotnela a narodilo sa jej dieťa tiež odchádza, a to v tretej epizóde 10. série, ale v seriáli sa ešte objavuje. Potom prichádza *Petra Schubertová* (Martina Hill). Posledná výmena sa koná, keď zabijú Toma Kranicha s ktorým mala Petra vzťah, a preto odchádza v pilotnom dieli 11. série. Miesto nej prišla *Sussana Königová* (Daniela Wutte).

V prvom pilotnom filme sú policajti *Thomas Tommy Rieder* (Günter Schubert) a *Marcus Bodmer* (Uwe Büschken). V tomto dieli prichádza *Anja Heckendornová* (Claudia Balko) ako pomocná sila oddelenia. V druhej epizóde prichádza *Jochen Schulte* (Mathias Freihof). Na konci 1. série neznámo ako odchádzajú. V 2. sérii ich nahradzujú *Horst Hotte Herzberger* (Dietmar Huhn) a *Manfred Meier-Hofer* (Sven Riemann), ten však v šiestej epizóde 2. série neznámo ako odchádza. V siedmej epizóde ho nahradzuje *Dieter Bonrath* (Gottfried Vollmer), ktorý je zastrelený v 20. sérii v časti Bez milosti. V 15. sérii v epizóde *Vyššie, rýchlejšie ďalej* prichádza *Jenny Dornová* (Katrin Heß). *Hotte* je v pilotnom filme 16. série zastrelený a nahradzuje ho *Jenny*.

V 7. sérii prichádza technik *Hartmut Freund* (Niels Kurvin).

Z ďalších postáv je v 1. sérii *Mareike Vanstraatenová* (Loulou Rhemrev), manažérka diaľničného motorestu a priateľka Franka Stolteho a servírka *Erika* (Simone Bicking). Na konci 1. série obidve neznámo ako odchádzajú. V 2. sérii prichádza druhá manažérka *Maria* (Lena Sabine Berg). Tá v šiestej epizóde 2. série neznámo ako odchádza. V siedmej epizóde ju nahradzuje *Jeanette* (Irmelin Beringer), ktorá tiež neznámo ako v 3. sérii odchádza. V pilotnom dieli 6. série prichádza *Kai-Uwe Schröder* (Markus H. Eberhard), ktorý na konci 10. série odchádza. V šestnástej epizóde 6. série prichádza *Elena Krügerová* (Ursula Buschhorn), životná láska Toma Kranicha. V poslednej epizóde *Elena* povie Tomovi, že je tehotná a spoločne plánujú svadbu. Tehotnú Elenu ale v tejto epizóde zabije bomba v aute, ktorou chceli zločinci zabiť Toma. V 8. sérii v epizóde *Nemilosrdne* prichádza štátna zástupkyňa *Isolde Maria Schrankmannová* (Kerstin Thielemann). V pilotnom dieli 14. série prichádza *Oliver Sturmi Sturm* (Oliver Pocher), ale objavuje sa len v pilotných dieloch a v pilotnom dieli 17. série je zavraždený.

Natáčanie
---------

Natáčanie financuje RTL a zaisťuje ho firma Action Concept. RTL stojí jedna epizóda okolo 400 000€. Na čele Action Concept stojí Hermann Joha, ktorý do seriálu vymýšľa kaskadérske kúsky a zároveň spoločnosť založil. 1. a 2. séria sa natáčala v Berlíne a v okolí Berlína. Od 3. série sa natáča v Kolíne nad Rýnom a v jeho okolí. Dvoj-epizóda *Smrť chlapca, Osamelé víťazstvo* (3. séria, 1998) sa natáčala čiastočne na Malorke, epizóda *Tina a Aysim* (5. séria, 2000) v Belgicku, epizóda *Heinrich a Paul* v Paríži, pilotný diel 16. série *72 hodín strachu* (2011) v Turecku, pilotný diel 17. série *Anjel smrti* (2012) na Floride a pilotný diel 24. série *Hľadaná* (2018) v Maďarsku.

Seriál sa natáča na 16 mm film, ktorého sa už spotrebovalo približne 1 500 km. Na natáčaní pracuje akčný a dramatický tím, dvaja režiséri a ďalších cca 100 ľudí, ktorí sú v plnom nasadení. Akčné scény sú snímané až 16 kamerami a pri náročných akčných scénach sa využíva digitálna technika. Jedna epizóda sa priemerne natáča 3 týždne. 10 sekúnd na obrazovke sa pripravuje cca 10 hodín (od príprav natáčania až po finálne úpravy). Od začiatku natáčania bolo zničených viac ako 3000 áut, v počte akčných scén s automobilmi boli prekonané všetky rekordy. Autá sú kupované z autobazárov, nové autá darované výrobcami sa pre potreby natáčania upravujú. Na jednu epizódu sa spotrebuje priemerne 10 až 25 automobilov. Kancelárie diaľničnej polície sú vybudované v ateliéroch.

Paródie
-------

*Alarm für Kebap 11 - Die Dönerpölizei* je paródia na seriál Kobra 11. René Steinke je komisár *Murat* a Erdogan Atalay je komisár *Ali*. Všetci hovoria s tureckým prízvukom. Posledná veta je vždy rovnaká: *„Alder, ich schwööör’!"*. Ďalšie paródie boli na Switch – TV gnadenlos parodiert a Switch reloaded.

Zaujímavosti
------------

Prvý pilotný film *Bomby na 92. kilometri* mal v Nemecku premiéru 12. marca 1996. Sledovalo ho viac ako 10 500 000 ľudí.

Priemerná sledovanosť jednej epizódy v Nemecku je 8 miliónov divákov, pričom jednu epizódu sleduje v priemere 9,5% Nemcov. 53% všetkých fanúšikov seriálu sú ženy. Seriál je s veľkým úspechom vysielaný v mnohých krajinách sveta.

Pilotný diel 4. série *Pekelná jazda na diaľnici A4* je až na jednotlivé detaily takmer presnou kópiou amerického filmu *Auto na úteku* (Runaway Car).

Na World Stunt Awards 2004 získal pilotný diel seriálu Kobra 11: Nasadenie tímu 2 *Most smrti* cenu za najlepšiu akciu v zahraničnom filme.

Prvé oficiálne DVD Cobra 11 vyšlo 25. októbra 2004. Obsahovalo pilotné filmy *Krst ohňom* (7. séria) a *Na veky vekov* (8. séria) a bonusové materiály z dielne Action Concept.

Bolo tiež vydaných niekoľko počítačových hier Kobra 11.

V epizódach *Tiene minulosti* (6.séria), *Falošné priateľstvo* (8. séria), *Za každú cenu* (8. séria), *Pod paľbou* (10. séria), a *Turbo a Tacho* (15. séria) sa objavuje bývalá policajná drogová sučka *Johannes* (Chayenne), ktorá trpí klaustrofóbiou a kvôli alergii na kokaín ju predčasne vylúčili zo služby. *Johannes* patrí kamarátke Andrey Schäferovej-Gerkhanovej a pomohla vyriešiť prípady s drogami.

Knihy Kobra 11
--------------

Knihy tohto seriálu vychádzali v Nemecku. Knihy napísal K. Pittermann. Boli vydané celkom tri knihy a v každej z nich je osem príbehov. Knihy obsahujú chyby napr. Simir namiesto Semir. V prvej knihe je osem zo šestnástich dielov 4.série: *Pekelná jazda na diaľnici A4* (kde sa dozvieme ako prišiel Tom Kranich), *Schumannova veľká šanca*, *Zajac a ježko*, *Na úteku*, *Stratené spomienky*, *Čierne ruže*, *Janina* a *Chata pri jazere*. V druhej knihe je osem zo sedemnástich dielov 5. série: *Čierna vdova*, *Rýchlosť*, *Láska až za hrob*, *Falošná hra*, *Tina a Aysim*, *Krátke šťastie*, *Závodná stajňa* a *Bistro TruckStop*. V tretej knihe je osem zo sedemnástich dielov 6. série: *Štvanica*, *Modré obdobie*, *Čierne ovce*, *Smrť novinára*, *Otec a syn*, *Hlboký pád*, *Tiene minulosti*, *Rozlúčenie*.

Tímy
----

| Séria | Hlavní komisári |
| --- | --- |
| 1. | Frank Stolte a Ingo Fischer (2 epizódy), Frank Stolte a Semir Gerkhan |
| 2. - 3. | Semir Gerkhan a André Fux |
| 4. - 6. | Semir Gerkhan a Tom Kranich |
| 7. - 8. | Semir Gerkhan a Jan Richter |
| 9. - 11. | Semir Gerkhan a Tom Kranich |
| 11. - 12. | Semir Gerkhan a Chris Ritter |
| 13. - 18. | Semir Gerkhan a Ben Jäger |
| 19. - 20. | Semir Gerkhan a Alex Brandt |
| 21. - 24. | Semir Gerkhan a Paul Renner |
| 25. -? | Semir Gerkhan a Viktória "Vicky" Reisinger |

Postavy
-------

Aktuálne postavy sú vyznačené zelenou farbou.
Mŕtve postavy sú vyznačené † (krížikom).

| Postava | Herec | Série | Časti | Roky | Poznámka | Dabing |
| --- | --- | --- | --- | --- | --- | --- |
| Komisári/Komisárky |
| Ingo Fischer † | Rainer Strecker | 1 | 1–2 | 1996 | 2 epizódy | Emanuel Hason |
| Frank Stolte | Johannes Brandrup | 1, 22 | 1–9, 310 | 1996, 2016 | 10 epizód | Dušan Szabó, Martin Hronský (310) |
| Semir Gerkhan | Erdoğan Atalay | 1– | 3– | 1996– | 350+ epizód | Vladimír Hajdu, Dušan Cinkota, Dušan Szabó |
| André Fux † | Mark Keller | 2–3, 18 | 10–47, 254 | 1996–1999, 2013 | 39 epizód | Pavol Višňovský, Peter Kočiš (254) |
| Tom Kranich † | René Steinke | 4–6, 9–11 | 48–97, 126–158 | 1999–2002, 2004–2006 | 83 epizód | Emanuel Hason |
| Jan Richter | Christian Oliver | 7–8 | 98–125 | 2002–2004 | 28 epizód | Juraj Kemka |
| Chris Ritter † | Gedeon Burkhard | 11–12 | 158–179 | 2006–2008 | 22 epizód | Marek Majeský |
| Ben Jäger | Tom Beck | 13–18,
24 | 180–260,
355 | 2008–2013,
2019 | 82 epizód | Ivan Šándor |
| Alex Brandt | Vinzenz Kiefer | 18–20 | 261–291 | 2013–2015 | 31 epizód | Tomáš Horváth |
| Paul Renner | Daniel Roesner | 21-24 | 292-364 | 2015-2019 | 73 epizód | Pavol Plevčík |
| Viktória "Vicky" Reisinger | Pia Stutzenstein | 25- | 365- | 2020- | 10+ | Petra Vajdová |
| Šéfky/Šéfovia |
| Katharina Lamprechtová | Almut Eggert | 1–2 | 1–15 | 1996–1997 | 15 epizód | Tatiana Kulíšková |
| Anna Engelhardtová | Charlotte Schwab | 2–13, 21 | 16–185, 292, 299 | 1997–2008, 2016 | 173 epizód | Szidi Tobias, Tatiana Kulíšková |
| Kim Anne- Marie Christo Krügerová † | Katja Woywood | 13–24 | 189–364 | 2009–2019 | 177 epizód | Oľga Belešová |
| Roman Kramer | Patrick Kalupa | 25- | 365- | 2020- | 10+ epizód | Martin Hronský |
| Policajti |
| Thomas Rieder | Günter Schubert | 1 | 1–4 | 1996 | 4 epizódy | Ivan Laca, Juraj Predmerský |
| Anja Heckendorn | Claudia Balko | 1 | 1–8 | 1996 | 8 epizód | Anna Šišková |
| Marcus Bodmar | Uwe Büschken | 1 | 1, 5–9 | 1996 | 6 epizód | Martin Zatovič |
| Jochen Seyfert | Matthias Freihof | 1 | 2–9 | 1996 | 8 epizód | Peter Sklár |
| Manfred Maier-Hofer | Sven Riemann | 2 | 10–14 | 1996 | 5 epizód | Roman Matisko |
| Horst „Hotte" Herzberger † | Dietmar Huhn | 2–16 | 10–223 | 1996–2011 | 214 epizód | Ivan Laca |
| Dieter Bonrath † | Gottfried Vollmer | 2–20 | 16–276 | 1997–2015 | 261 epizód | Martin Zatovič (2.séria), Miroslav Trnavský (od 3.série) |
| Jenny Dorn | Katrin Heß | 15, 16–24 | 219, 223–364 | 2011–2019 | 143 epizód | Barbora Žilecká,
Miroslava Belancová |
| Finn Bartels | Lion Wasczyk | 22–24 | 300–364 | 2016–2019 | 65 epizód |  |
| Sekretárky |
| Regina Christmannová | Nina Weniger | 2 | 10–15 | 1996 | 6 epizód | Lenka Košická |
| Andrea Gerkhanová (rod. Schäferová) | Carina Wiese | 2– | 16– | 1997– | od 144. časti sa objavuje v seriáliako manželka Semira Gerkhana | Lenka Košická |
| Petra Schubertová | Martina Hill | 10–11 | 144–158 | 2005–2006 | 15 epizód | Silvia Petöová |
| Susanna Königová | Daniela Wutte | 11–24 | 159–361 | 2006–2019 | 203 epizód | Petra Vajdová, Alena Pajtinková,
Katarína Križanová,
Barbora Kelíšková,
Michaela Drotárová |
| Technik |
| Hartmut Freund | Niels Kurvin | 7, 8–24 | 98, 111–364 | 2002,
2003–2019 | 255 epizód | Marián Miezga
Marek Majeský,
Juraj Kemka,
Roman Matisko,
René Jankovič |
| Štátni zástupcovia |
| Isolde Maria Schrankmannová | Kerstin Thielemann | 8, 9–10-22 | 120, 125, 141, 146, 158, 168, 183,185, 205, 213, 225, 235, 248, 255,261, 268, 276, 295, 306, 308, 313, 316 | 2004–2017 | 22 epizód |  |
| Kai „Turbo" Schröder | Axel Stein | 15, 16 | 214, 226 | 2010–2011 | 2 epizódy |  |
| Andreas „Tacho" Tachinski | Daniel Roesner | 15, 16 | 214, 226 | 2010–2011 | 2 epizódy |  |
| Dr. Thomas Sander † | Mathias Herrmann | 20 | 277–285 | 2015 | 9 epizód |  |
| Dr. Isabel Frings † | Susan Hoecke | 20 | 277–284 | 2015 | 8 epizód |  |
| Nela Stegmann | Inez Bjørg David | 20 | 283–284, 286 | 2015 | 3 epizódy |  |
| Ďalšie postavy |
| Mareike Vanstraaten | Loulou Rhemrev | 1 | 1–4, 9 | 1996 | 5 epizód | manažérka diaľničného motorestu Waldenaua priateľka Franka Stolteho |
| Erika | Simone Bicking | 1 | 2–3, 8–9 | 1996 | 4 epizódy | servírka diaľničného motorestu Waldenau |
| Maria | Lena Sabine Berg | 2 | 10, 13, 15 | 1997 | 3 epizódy | manažérka diaľničného motorestu Stolper |
| Jeanette | Irmelin Beringer | 2-3 | 16–17, 19–21, 28, 31–32, 34 | 1997–1998 | 8 epizód | manažérka diaľničného motorestu Stolper |
| Iris | Sanja Spengler | 2 | 25, 27, 30 | 1998 | 1 epizóda |  |
| Kai-Uwe Schröder | Markus H. Eberhard | 6, 
7-10 | 84, 106, 112, 116, 119, 121, 123–124,126, 133, 136, 154 | 2001,
2002–2006 | 12 epizód |  |
| Oliver „Sturmi" Sturm † | Oliver Pocher | 14, 15, 16, 17 | 195, 210, 223, 239 | 2009–2012 | 4 epizódy |  |
| Dana Wegener | Tesha Moon Krieg | 16 | 223 | 2011 | 75+ epizód | Semirova nemanželská dcéra, neskôr policajtka na rovnakom oddelení ako jej otec Semir. |
| Gizem Emre | 19– | 274, 276, 279, 282–283, 289, 291–292,307–311, 314– | 2014– |
| Ayda Gerkhan | Nicole Rusz | 17–18 | 240, 245, 249, 253–254, 258 | 2012–2013 | 18 epizód | Semirova dcéra |
| Pauletta Pollmann | 18– | 271, 276, 279, 281, 283, 291, 292,297–298, 303, 311, 318 | 2014– |
| Lilly Gerkhan | Lucia Yara Esen | 17 | 253 | 2013 | 10 epizód | Semirova dcéra |
| Emma Helm | 18- | 249, 254, 258, 271, 291–292, 297, 311,318 | 2013– |

Autá
----

### Frank Stolte (1995)

| Auto | Roky používania | Značka | Farba |
| --- | --- | --- | --- |
| Audi 100 1.8 | 1995 | TG-A 257 / BRB-A 404 / BRB-E 283 | Strieborná |
| BMW E36 325 TDS | 1995 | BRB-E 283 | Modrá |

### Ingo Fischer (1995)

| Auto | Roky používania | Značka | Farba |
| --- | --- | --- | --- |
| Ford Sierra 2.0 | 1995 | SL-K 689 / BRB-A 404 | Bledofialová |

### Semir Gerkhan

| Auto | Roky používania | Značka | Farba |
| --- | --- | --- | --- |
| BMW E36 328i | 1995 | HVL-S 199 | Čierna |
| Audi A4 | 1995 | P-ND 742 | Vínová |
| BMW E39 523i | 1996 | BU-L 473 / B-PW 185 | Strieborná |
| BMW E36 328i | 1997 – 1998 | B-PV 185 / B-EW 315 / NE-DR 8231 | Strieborná |
| BMW E46 330i | 1998 – 2005 | NE-DR 8231 | Strieborná |
| BMW E90 330i | 2005 – 2009 | NE-DR 8231 / D-BM 3308 | Strieborná |
| BMW E90 LCI 330i (Facelift) | 2009 – 2011 | D-BM 3308 | Strieborná |
| BMW F30 328i | 2012-2015 | D-BM 3308 | Strieborná |
| BMW F30 330i LCI (M sport Facelift) | 2015 - 2019 | D-BM 3308 | Strieborná |
| BMW G20 330i | 2020 - | K-BM 3308 | Strieborná |

### André Fux (1996 – 1999)

| Auto | Roky používania | Značka | Farba |
| --- | --- | --- | --- |
| BMW E36 328i | 1996 | B-EW 315 / B-DW 8271 | Šedá |
| Mercedes-Benz C 180 | 1997 | B-DW 8271 | Modrá |
| Mercedes-Benz CLK 32O | 1997 – 1999 | B-DW 8271 / B-DV 8271 / NE-LK 3470 | Modrá |

### Tom Kranich (1999 – 2001, 2004 – 2006)

| Auto | Roky používania | Značka | Farba |
| --- | --- | --- | --- |
| Mercedes-Benz CLK 32O | 1999 – 2001 | NE-LK 3470 | Modrá |
| Mercedes-Benz CLK 32O | 2004 – 2006 | NE-LK 3470 | Modrá |

### Jan Richter (2002 – 2004)

| Auto | Roky používania | Značka | Farba |
| --- | --- | --- | --- |
| Mercedes-Benz CLK 32O | 2002 | NE-LK 3470 | Modrá |
| Mercedes-Benz CLK 32O | 2002 – 2004 | NE-LK 3470 | Modrá |

### Chris Ritter (2006 – 2008)

| Auto | Roky používania | Značka | Farba |
| --- | --- | --- | --- |
| Mercedes-Benz CLK 320 | 2006 – 2007 | NE-LK 3470 | Modrá |
| Mercedes-Benz C 350 | 2007-2008 | D-BD 2408 | Strieborno-šedá |

### Ben Jäger (2008 – 2013)

| Auto | Roky používania | Značka | Farba |
| --- | --- | --- | --- |
| Mercedes-Benz C 350 | 2008 – 2009 | D-BD 2408 | Strieborno-šedá |
| Mercedes-Benz E Coupé 500 CGI | 2010 – 2013 | D-BD 2408 | Strieborno-šedá |

### Alex Brandt (2013 – 2015)

| Auto | Roky používania | Značka | Farba |
| --- | --- | --- | --- |
| Mercedes-Benz CLA 250 | 2013 - 2015 | D-CL 3508 | Šedo-čierna |

### Paul Renner (2015 – 2019)

  


| Auto | Roky používania | Značka | Farba |
| --- | --- | --- | --- |
| Mercedes-Benz C 200 | 2015 - 2019 | D-BD 3508 | Čierna |  |
| Mercedes-Benz C 220d | 2019 | D-BD 3508 | Čierna |

### Vicky Reisinger (2020 - )

  


| Auto | Roky používania | Značka | Farba |
| --- | --- | --- | --- |
| Mercedes-Benz C 300 cupé | 2020- | K-BC 3508 | Čierna |

Externé odkazy
--------------

* Oficiálne stránky seriálu (po nemecky)
* Kobra 11-Spoiler Archivované 2012-06-28 na Wayback Machine (po nemecky)